CELEX: 62013TN0090
Language: lt
Date: 2013-02-12 00:00:00
Title: Byla T-90/13: 2013 m. vasario 12 d. pareikštas ieškinys byloje Herdade de S. Tiago II prieš VRDT — Polo/Lauren (V)

27.4.2013   
            
            
               LT
            
            
               Europos Sąjungos oficialusis leidinys
            
            
               C 123/17
            
         2013 m. vasario 12 d. pareikštas ieškinys byloje Herdade de S. Tiago II prieš VRDT — Polo/Lauren (V)
   
   (Byla T-90/13)
   2013/C 123/29
   Kalba, kuria surašytas ieškinys: anglų
   
      Šalys
   
   
      Ieškovė: Herdade de S. Tiago II-Sociedade Agrícola, SA (Lisabona, Portugalija), atstovaujama advokatų I. De Carvalho Simões ir J. Pimenta
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: The Polo/Lauren Company, LP (Niujorkas, Jungtinės Valstijos)
   
      Reikalavimai
   
   Ieškovė Bendrojo Teismo prašo:
   
               —
            
            
               Patenkinti ieškinį ir panaikinti 2012 m. lapkričio 28 d. VRDT antrosios apeliacinės tarybos sprendimą byloje R 1436/2010-2.
            
         
               —
            
            
               Priteisti iš atsakovės bylinėjimosi Bendrajame Teisme išlaidas, įskaitant patirtas ieškovės.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė
   
      Prašomas įregistruoti Bendrijos prekių ženklas: vaizdinis prekių ženklas, vaizduojantis polo žaidėją ant žirgo ir kurį sudaro žodinis elementas „V“, 3, 18, 25, 28, 41 ir 43 klasių prekėms ir paslaugoms — Bendrijos prekių ženklo paraiška Nr. 5 791 835
   
      Prekių ženklo ar žymens, kuriuo remtasi per protesto procedūrą, savininkė: kita procedūros Apeliacinėje taryboje šalis
   
      Prekių ženklas ar žymuo, kuriuo remiamasi: vaizdinis prekių ženklas, vaizduojantis polo žaidėją, užregistruotas kaip Bendrijos prekių ženklas, JK prekių ženklas ir Beniliukso prekių ženklas 9, 18, 20, 21, 24, 25 ir 28 klasių prekėms
   
      Protestų skyriaus sprendimas: iš dalies patenkinti protestą
   
      Apeliacinės tarybos sprendimas: atmesti apeliaciją
   
      Ieškinio pagrindai: Tarybos reglamento Nr. 207/2009 8 straipsnio 1 dalies b punkto ir 5 dalies pažeidimas.